Berlin-Brandenburq Elmlər Akademiyası

Berlin-Brandenburq Elmlər Akademiyası (alm. Berlin-Brandenburgische Akademie der Wissenschaften‎; qısaca: BBAW) — Almaniyanın paytaxtı Berlin şəhərində yerləşən təbiət elmləri və humanitar elmlər akademiyasıdır. Akademiya 1700-cü ildə yaradılmış Prussiya Elmlər Akademiyası və 1946-cı ildə yaradılmış Berlin Alman Elmlər Akademiyası da daxil olmaqla, bir neçə köhnə akademiyanın əsasında Berlin və Brandenburq hökumətləri arasındakı rəsmi razılaşma ilə 1992-ci ildə təsis edilmişdir. Berlin və ətrafındakı üç müxtəlif məkanda fəaliyyət göstərən BBAW, regionun ən böyük universitetdankənar humanitar elmi-tədqiqat institutudur. Berlin-Brandenburq Elmlər Akademiyası Leopoldin Alman Milli Elmlər Akademiyasının himayəsi altında publik hüquqi şəxs kimi fəaliyyət göstərir. Təşkilatın 300-dən çox üzvü və 250 əlavə işçi heyəti mövcuddur. Akademiyanın seçilmiş elmi üzvləri arasında 78 Nobel mükafatı laureatı yer alır. Berlin-Brandenburq Elmlər Akademiyası bir neçə köməkçi tədqiqat mərkəzini idarə edir. Həyata keçirilən layihələr arasında böyük lüğətlərin tərtib edilməsi; antik, orta əsrlər və müasir tarixə aid mətnlərin redaktəsi; həmçinin müxtəlif sahələrdən olan klassik ədəbiyyatın nəşri yer alır. İstinadlar Əlavə ədəbiyyat siyahısı Berlin-Brandenburg Academy of Sciences and Humanities (publishers): A History of more than 300 Years. The Berlin-Brandenburg Academy of Sciences and Humanities, formerly the Prussian Academy of Sciences. second, revised edition. Berlin 2020. ISBN 978-3-939818-82-3. (19,6 MB, English and German in parallel, retrieved 2026-02-06). Xarici keçidlər Official Website